**11**

**Skrajšani postopek**

Na podlagi četrtega odstavka 259. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)), 6. člena Zakona o trgovini (Uradni list RS, št. 24/08, 47/15 in 161/22),) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel

**ODLOK**

**o spremembah in dopolnitvah Odloka**

**o posebni rabi javnih površin v Mestni občini Nova Gorica**

1. člen

V Odloku o posebni rabi javnih površin v Mestni občini Nova Gorica (Uradni list RS, št. 101/24) se v 12. členu za zadnjim stavkom doda naslednje besedilo:

»Pred izdajo dovoljenja mora pristojni organ pridobiti soglasje organa občinske uprave, pristojnega za prostor.«

1. člen

V 15. členu se za tretjim odstavkom doda nov, četrti odstavek, ki se glasi:

»(4) Dovoljenje za posebno rabo javne površine se izda za čas uporabe javne površine, vendar največ za dobo 1 leta. Po poteku časa, za katerega je bilo izdano dovoljenje, se lahko na podlagi nove vloge izda novo dovoljenje. V primeru, da novo vlogo poda ista stranka in je v času odločanja o novem dovoljenju pravno in dejansko stanje enako kot v prvotnem dovoljenju, pristojnemu organu pred izdajo novega dovoljenja ni potrebno pridobiti soglasja organa občinske uprave pristojnega za prostor.«.

1. člen

V 19. členu se v prvem odstavku pri vrsti rabe: »Gradbeni oder ali gradbišče, postavitev delovnih strojev (10. člen)« število točk »1 točka/m2 na dan« nadomesti z:

»0,75 točke/m² na dan«.

**KONČNA DOLOČBA**

4. člen

Ta odlok začne veljati naslednji dan po objavi v Uradnem listu Republike Slovenije.

Številka: 007-7/2020

Nova Gorica, dne

Samo Turel

ŽUPAN



Številka: 007-7/2020-6

Nova Gorica, dne 3. februarja 2025

O B R A Z L O Ž I T E V

**(1) Razlogi, ki utemeljujejo potrebo po sprejemu Odloka o spremembah in dopolnitvah Odloka o posebni rabi javnih površin v Mestni občini Nova Gorica (v nadaljevanju: odlok)**

Tekom uporabe odloka se izkazuje, da ga je smiselno dopolniti oziroma spremeniti v nekaj določilih, in sicer v 12. členu glede izdaje soglasja organa občinske uprave, pristojnega za prostor, v 15. členu glede izdaje dovoljenj in v 19. členu glede števila točk pri posebni rabi javnih površin za namene gradbeništva.

**(2) Cilji, ki jih želimo doseči s sprejemom odloka:**

Dovoljenje za posebno rabo javne površine se izdaja začasno, smiselno je, da se kot najdaljši rok določi dobo enega leta, česar odlok še ne določa. Smiselno je tudi, da se v določenih primerih, ko je po poteku časa, za katerega je bilo izdano dovoljenje, dovoljenje potrebno ponovno izdati za isto vrsto posebne rabe (kot npr. v primeru gostinskih vrtov) in ni drugih spremenjenih okoliščin ali spremembe predpisov, določi, da ni potrebno soglasje organa občinske uprave pristojnega za prostor. Nasprotno, je pri postavitvi razstav, skulptur, umetniških instalacij in podobno smiselno, da se soglasje organa pristojnega za prostor, predvidi. Nekoliko se zniža število točk pri vrsti rabe za gradbene namene, kar bo vplivalo na izračun občinske takse predvsem v primerih, ko gre za uporabo večjih površin zemljišč za ta namen.

**(3) Pravne podlage in načela, po katerih naj se uredijo razmerja na področju:**

- Zakon o urejanju prostora (Uradni list RS, št. 199/21, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)),

- Zakon o trgovini (Uradni list RS, št. 24/08, 47/15 in 161/22),

- 19. člen Statuta Mestne občine Nova Gorica (Uradni list RS, št. 13/12, 18/17, 18/19).

**(4) Rešitve in posledice, ki bodo nastale s sprejemom odloka:**

Rešitve, ki izhajajo iz tega odloka, se zasleduje s cilji, ki so navedeni pod točko 2.

**(5) Materialne obveznosti, ki bodo nastale s sprejemom odloka:**

Materialne obveznosti zaradi sprejema sprememb odloka niso predvidene.

**(6) Druge pomembne okoliščine glede vprašanj, ki jih ureja ta odlok:**

Ker gre za manj zahtevne spremembe odloka, predlagamo skladno s prvo alinejo prvega odstavka 70. a člena Poslovnika Mestnega sveta Mestne občine Nova Gorica, da se odlok sprejme po skrajšanem postopku. S ciljem čim prej uveljaviti in uporabiti spremembe, ki jih prinaša ta odlok, se predlaga krajši vacatio legis.

Samo Turel

ŽUPAN

Pripravila:

Martina Remec Pečenko

Vodja Oddelka za gospodarstvo

in gospodarske javne službe